CENTAR ''LIČE FARAGUNA'' LABIN

KLASA:003-05/20-01/04

URBROJ:2144/01-55-72-01-20-1

LABIN, 28.04.2020. godine

Na temelju članka 125. Zakona o odgoju i obrazovanju u osnovnoj i srednjoj školi ( NN br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, 152/14, 7/17, 68/18 i 98/19) i članka 59. Statuta Centra ''Liče Faraguna'' Labin, ravnateljica Centra ''Liče Faraguna'' Labin (dalje u tekstu: Centar) donosi

**PROCEDURU PROVJERE VJERODOSTOJNOSTI**

**DIPLOMA, SVJEDODŽBI I DRUGIH ISPRAVA**

**I.**

Prije sklapanja ugovora o radu ravnateljica Centra provjerit će kod nadležnog fakulteta, ustanove odnosno institucije, vjerodostojnost diplome, svjedodžbe odnosno druge javne isprave na temelju koje se sklapa ugovor o radu.

Ako je zbog žurnosti potrebe obavljanja poslova ugovor o radu sklopljen prije provjere javne isprave na temelju koje se sklapa ugovor o radu, ravnateljica Centra pokrenut će postupak provjere diplome, svjedodžbe odnosno druge javne isprave najkasnije u roku od 15 dana od dana sklapanja ugovora o radu.

**II.**

Za zaposlenika/cu koji ima zasnovan radni odnos u dvije ili više školskih ustanova provjeru vjerodostojnosti diplome, svjedodžbe odnosno druge javne isprave na temelju koje je zasnovan radni odnos pokrenut će školska ustanova u kojoj radi pretežiti dio radnog vremena.

**III.**

Provjera vjerodostojnosti diplome, svjedodžbe odnosno druge javne isprave stečene u inozemstvu obavlja se putem Ministarstva vanjskih poslova, odnosno izravno od ustanova koje su izdale diplomu.

**IV.**

Ako Centru bude dostavljen dopis odnosno obavijest nadležnog fakulteta, ustanove odnosno institucije o nevjerodostojnosti odnosno krivotvorenoj diplomi, svjedodžbi odnosno drugoj javnoj ispravi za osobu koja se zapošljava odnosno zaposlenika/cu Centra, ravnatelj/ica će bez odlaganja, a najkasnije u roku od pet dana napraviti prijavu Državnom odvjetništvu i izvijestiti Ministarstvo znanosti i obrazovanja.

**V.**

Ako je Centru dostavljen dopis odnosno obavijest nadležnog fakulteta, ustanove odnosno institucije o nevjerodostojnoj odnosno krivotvorenoj diplomi, svjedodžbi odnosno drugoj javnoj ispravi za zaposlenika/cu Centra, ravnatelj/ica Centra izvanredno će zaposleniku/ci otkazati ugovor o radu u roku od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu na temelju koje je sklopljen ugovor o radu.

**VI.**

Iznimno iz točke IV. u slučaju proteka roka od 15 dana od dana saznanja za nevjerodostojnu odnosno krivotvorenu diplomu, svjedodžbu odnosno drugu javnu ispravu zaposlenika/ce Centra ili drugog opravdanog razloga, ravnatelj/ica Centra zaposleniku/ci redovito će otkazati ugovor o radu zbog skrivljenog ponašanja.

**VII.**

Ova Procedura stupa na snagu danom donošenja.

**VIII.**

Ova Procedura bit će objavljena na oglasnoj ploči Centra ''Liče Faraguna'' Labin u roku od pet dana od dana stupanja na snagu.

Ravnateljica Centra:

Martina Herceg, prof. rehabilitator